ილჰამ ალიევი

ილჰამ ჰეიდარიშსქი ალიევი ( დ. 24 ქირსეთუთა, 1961) — აზერბაიჯანიშ ასეიანი პრეზიდენტი აზერბაიჯანიშ წიმოხონი პრეზიდენტიშ, ჰეიდარ ალიევიშ სქი. სახელნწჷფოშ პრეზიდენტო 2003 წანას გჷნირთჷ, თიშ უკული, მუთ მუამუშიქ გიშაგორუეფშე კანდიდატურა მონწყჷ დო კათას მუშ სქუაშ ალარნაშა მოუჭანუ. აზერბაიჯანიშ ჸოფილი პრემიერ მინისტრი. პარტია ახალი აზერბაიჯანიშ ჸოფილი მადუდე. ილჰამ ალიევქ დებადჷ 1961 წანას ბაქოს, ბაქოშ კგბ-შ გიმნართიშ უნჩაშიშ ფანიას, ნამუქჷთ უკული აზერბაიჯანიშ კომპარტიაშ მელამოსეთ გჷნირთუ. 1977 წანას ნოღა ბაქოს საბაილიშ რაიონიშ მაამშვა ოშქაშე სკოლა გათუ.

ოშქაშე სკოლაშ თებაშ უკული, ილჰამქ ოერეფოშქაშე ურთიართობეფიშ მოსკოვიშ სახენწჷფო უნივერსიტეტშა (МГИМО) გემშართჷ. 1982 წანას, თიქ კინ თე უნივერსიტეტიშ ასპირანტურაშა გემშართჷ. თიმ წანას, ანდროპოვიშ დოპეჯაფათ ფანიაქ მოსკოვშა გეგნორთჷ. ისტორიული მენცარობეფიშ დოქტორიშ წოდებაშ დესერტაციაშ თხილუაშ უკული, თინა კინ თე უნივერსიტეტიშ პედაგოგო გჷნმირთუ. 

მუამუშიშ სკკპცკ-შ (ЦК КПСС) პოლიტბიუროშე გიშულაშ უკული, ილჰამქ მუში ბიზნესი ქჷდიჭყჷ. 1991 წანაშე 1994 წანაშახ ოხორანდჷ სტამბოლს დო აზერბაიჯანშა მუამუშიშ გოპრეზიდენტაფაშ უკული დირთჷ. საეგებიოთ, გვალო თე პერიოდშე მოურს ციორეფი ალიევიშ დიდი ვალეფიშ გეშა თურქეთიშ სამორინეეფშე. ჰეიდარ ალიევს თენა ძალამო აკონწარენდჷ დო თიშ გოპრეზიდენტაფაშ უკული აზერბაიჯანიშ არძა კაზინოქ დიკილჷ. 1994 წანაშე 2003 წანაშა, თინა იკენდჷ აზერბაიჯანიშ რესპუბლიკაშ სახენწჷფო ნავთობ კომპანიაშ მაჟირა ვიცე-პრეზიდენტიშ, უკული - მაართა ვიცე პრეზიდენტიშ პოსტეფს. თინა ჟირშა, 1995 დო 2000 წანას რდჷ გიშაგორილი აზერბაიჯანიშ მილი მეჯლისის (პარლამენტის).

2003 წანაშ მინწყჷ დეპუტატიშ მანდატი პრემიერ-მინისტრობაშ პოსტის გერინაშ გეშა.

რესურსეფი ინტერნეტის
 აზერბაიჯანიშ პრეზიდენტი

კატეგორია:აზერბაიჯანიშ პრეზიდენტეფი
კატეგორია:აზერბაიჯანალი პოლიტიკოსეფი
კატეგორია:დუნაბადი 1961